Copernicium
Copernicium is en künstlich cheemsch Element mit de Atomtall 112 un dat Atomteken Cn. Dat Element tellt to de Transactinoiden un warrt ok as Eka-Quecksülver betekent. Copernicium steiht in de 12. Grupp vun dat Periodensystem un warrt dorüm to de Övergangselementen rekent. Opstunns is över de cheemsch un physikaalsch Egenschoppen noch nich veel bekannt.

Opdecken 
Copernicium is an’n 9. Februar 1996 to’n eersten mol tüügt worrn, neemlich bi de Sellschop för Sworionenforschen (GSI) in Darmstadt, de Atomkarns vun Zink un Blie to’n Fusioneeren bröcht hebbt:

 

Dat Element is an’n 10. Juni 2009 offiziell bestätigt worrn. De Naam Copernicium, de vun de GSI vörslahn weer, is an’n 19. Februar 2010 annahmen worrn. Bit dorhen harr dat Element den vörlöpigen Naam Ununbium, wat ut dat latiensche un „een“ un bi „twee“ tosamensett weer un de enkelten Tiffern vun de Tall 112 weddergifft.

Utforschen 
Över dat Element is noch nich veel bekannt, wiel eerst en poor wenige Atomen dorvun tüügt worrn sünd, de gau wedder verfallen sünd. Vun de Laag in’t Periodensystem müss Copernicium en Metall wesen, man vun wegen den relativistischen Effekt weer spekuleert, dat sik Cn villicht mehr as en Eddelgas verhollt. Doröver warrt bi de Wetenschopplers aver noch veel diskuteert.

Na Pressemitdeelen vun dat Paul-Scherrer-Institut hebbt de letzten Experimenten wiest, dat sik dat künstliche Element woll doch mehr as en Metall verhollen deit. De Egenschoppen künnen dorna mit Quecksülver to verglieken wesen. Man dat Ergeevnis is ok blots vun twee Atomen vun dat Isotop 283Cn afleidt worrn. Dit Isotop weer tüügt dör Beschuss vun 242Pu mit 48Ca, wobi toeerst 287Fl entsteiht, dat denn dör Alphaverfall in dat beobachte Isotop övergeiht.

Bornen

Weblinks 

Chemisch Element